হাবিব মাষ্টার (দিনাজপুর২৪.কম) তেঁতুলিয়ায় মডেল সরকারি প্রাথমিক বিদ্যালয়ের একটি ঝুকিপূর্ণ কৃষ্ণচুড়া গাছ ভেঙ্গে পড়লে তার আঘাতে আহত হয়েছে স্কুলের শিক্ষার্থীরা। গতকাল সোমবার বিকেল ৩টায় স্কুলের শিক্ষার্থীরা মাঠের কৃষ্ণচুড়া গাছের নিকট অবস্থান নেওয়ার সময় হঠাৎ করে গাছটি ভেঙ্গে পড়লে কয়েকজন শিক্ষার্থী আহত হয়। শিক্ষক ও শিক্ষার্থীদের অভিযোগ, গাছটির গোড়া পচে যাওয়ায় তা খুব খুব ঝুকিপূর্ণ হয়ে পড়ে। এ ব্যাপারে গাছটি কেটে ফেলার জন্য ইতিপূর্বে উপজেলা নির্বাহী অফিসার ও শিক্ষা অফিসার বরাবর লিখিত আবেদন করা হয়। কিন্তু গাছটি কোন কারণে না কাটার ফলে আজ গাছটি মাটিতে ভেঙ্গে পড়লে শিক্ষার্থীরা এ দূর্ঘটনায় আহত হয়। এ ঘটনা স্কুলের সকল শিক্ষার্থীদের মধ্যে চরম আতঙ্ক সৃষ্টি করে এবং খবর পেয়ে শিক্ষার্থীদের অভিভাবকরা স্কুলে ছুটে আসেন।